🫎 Elanul a revenit în România 🇷🇴

După două sute de ani, patru elani au descălecat în județul Neamț cu misiunea de a repopula habitatul lor istoric.

Trei femele și-un mascul au venit din Elveția, Franța și Germania în remorci speciale și au pășit timid în boscheții românești, dar în scurt timp au început să pască și să alerge de colo-colo.

Vor sta 30 de zile în carantină, după care vor putea fi admirați de la distanță și eventual eliberați în sălbăticie.

Anul trecut a mai fost zărit un elan misterios în Țara Hațegului și acum câteva zile a apărut din nou prin Alba.

Nu se știe de unde a venit, dar e un semn că mai avem habitate capabile să-i susțină.

Zimbrii, castorii și vulturii suri au mai fost reintroduși în ultimii ani după o îndelungă absență.

Strămoșii noștri i-au omorât până la ultimul, dar noi avem ocazia să reparăm această oroare istorică.

Să facem România din nou sălbatică 💪